Kolekto Montserrat Franquesa i Gòdia
#000000
Ekspozicio en la Universitato de Barcelono
#000001
La Centro de Rimedoj por la Lernado kaj la Esploro (CRAI) de la Filologia Biblioteko de la Universitato de Barcelono prezentas libro-ekspozicion organizitan danke al la kunlaboro kun Kataluna Esperanto-Asocio, okaze de la centa datreveno de la morto de Zamenhof. Plenigas la eksterajn kaj internajn montroŝrankojn de la biblioteko pli ol cent dokumentoj konsistigantaj parton de la heredaĵo de cent tridek jaroj da eldonado en Esperanto, ekde la verkoj de Zamenhof, vortaroj kaj lernolibroj ĝis revuoj, bildstrioj kaj ilustritaj libroj por junuloj, tra vasta gamo de originala kaj tradukita literaturo.
#000002
Kompletigas la ekspozicion ankaŭ virtuala ekspozicio en la kataluna lingvo kie la biografio de la iniciatoro de Esperanto estas prezentata per interaga templinio kune kun takso de lia heredigo en teksto de Rubén Fernández Asensio, membro de Kataluna Esperanto-Asocio. Alia templinio pri la originoj de la esperantismo en Katalunio informas pri la agado esperantista kataluna, sufiĉe aktiva en la komenco de la 20a jarcento por fari Barcelonon sidejo de la 5a Universala Kongreso de Esperanto de 1909.
#000004
La ekspozicio estas vizitebla de la 14 de aprilo, tago de la centjariĝo, ĝis mezo de majo, en la enirejo de la Filologia Biblioteko de la Universitato de Barcelono (Placo Universitat, Gran Via de les Corts Catalanes 585). La enirhoroj estas de 8.30 ĝis 20.30, eniro estas senpaga kaj okazos ankaŭ gvidataj vizitoj.
#000005
Ni uzas kuketojn por proponi al vi la plej bonan sperton en nia retejo.
Vi povas scii pli pri la kuketoj kiujn ni uzas aŭ senaktivigi ilin en parametroj
#000008
This website uses cookies so that we can provide you with the best user experience possible. Cookie information is stored in your browser and performs functions such as recognising you when you return to our website and helping our team to understand which sections of the website you find most interesting and useful.
#000011